Wikidata Magnus Oriens
Res apud Vicidata repertae:
regio  
*Civitas*: Francia  
*Locus*: 48°35′56″N 7°45′36″E  
*Nomen officiale*: Région Grand Est  
Situs interretialis
**Fines**

*Procuratio superior*: Francia hexagonalis  
*Territoria finitima*: Septentrio Fretum et Picardia, Insula Franciae, Burgundia et Liber Comitatus, Wallonia, Luxemburgum, Saravia, Rhenania et Palatinatus, Badenia et Virtembergia, Pagus Basilia Urbs, Pagus Basilia rus, Solodurum, Pagus Iura, Canton of Esch-sur-Alzette, Canton of Remich
**Forma**

*Area*: 57 433 chiliometrum quadratum  
*Caput*: Argentoratum  
*Subdivisiones*: Arduenna, Alba, Matrona, Matrona Superior, Murta et Mosella, Mosa, Mosella, Rhenus Inferior, Rhenus Superior, Vosegus
**Gestio**

*Praefectus*: Franck Leroy  

**Vita**

*Incolae*: 5 562 651  

**Tabula aut despectus**

Magnus Oriens: situsMagnus Oriens: situs
**Magnus Oriens**, vulgo **Grand Est** (sed a principio *Alsace-Champagne-Ardenne-Lorraine*), est nova regio administrativa sive provincia Franciae die 1 Ianuarii 2016 constituta, quae priores regiones comprehendit Alsatiam, Lotharingiam, Campaniam, Ardennuamque.

Incolarum regionis maior pars per referendum interretiale nomen *Grand Est* sibi adoptavit. Caput regionis est urbs Argentoratum. 

Magnus Oriens cum provinciis antiquioribus (colore distinctis) praefecturisque hodiernis
     Campania
     Lotharingia
     Alsatia
     Barrensis
     Tres Episcopatus
     Sarverdensis
     Salmensis
     Burgundia
     Leodiensis
     Luxemburgum
     Aliae
Huic regioni sunt praefecturae decem:

* Arduenna
* Alba
* Matrona
* Matrona Superior
* Murta et Mosella
* Mosa
* Mosella
* Rhenus Inferior
* Rhenus Superior
* Vosegus

At die 1 Ianuarii 2021 Rhenus Inferior et Rhenus Superior in unum merguntur et Communitas Europaea Alsatiae fiunt.

De comitiis et praesidibus
--------------------------

Mense Decembri 2015 Florianus Philippot, sodalis Aciei Nationalis, candidatus ad praesidium in comitiis primariis huius provinciae futurae, primus accessit, sed comitiis alteris secundus, victore Philippo Richert. Qui praeses factus munus anno 2017 abdicavit et Ioannes Rottner ei successit.

Comitiis mense Iunio 2021 habitis Ioannes Rottner, ex maiore urbis Mulhusiae et sodalis factionis LR (*Les Républicains*), praeses regionis confirmatur. Paucissimi cives tamen ad suffragium in urnam mittendum venerunt (circiter 30 per centenos) e quibus circiter 40 per centenos sodalitatem a Iohanne Rottner ductam elegerunt. Secundum locum tenuit Laurentius Jacobelli e *Congregatione Nationali* (*Rassemblement National*) quod recentius nomen *Aciei Nationalis* erat (27 per centenos). Mense decembri anno 2022 I. Rottner munus abdicavit fortasse quia Alsaticorum cupido ex illa magna regione exeundi eum in angustias politicas coegerat. Nam Communitatis Europeae Alsatiae praeses, Fridericus Bierry, eodem anno Alsaticos de exitu e Magno Oriente consuluerat et 92 per centena e 142 200 suffragiis pro exitu steterant. Die 13 ianuarii 2023 Franck Leroy, urbis Sparnaci maior, in Iohannis Rottner vicem praeses Magni Orientis eligitur.

Notae
-----

1. ↑  Haec appellatio a Vicipaediano e lingua indigena in sermonem Latinum conversa est. Extra Vicipaediam huius locutionis testificatio vix inveniri potest.
2. ↑  Eventus comitiorum anno 2021 habitorum.
3. ↑  Les Echos, 20 decembris 2022.
4. ↑  Rue89Strasbourg, 21 februarii 2022. France 3, 28 iunii 2021.
5. ↑  France 3, 13 ianuarii 2023.

Nexus externi
-------------

* De Alsatiae, Campaniae, Arduennae et Lotharingiae Unione
* De comitiis regionalibus 2015

Regiones Franciae

|  |  |
| --- | --- |
|  |  |
| 

|  |  |
| --- | --- |
| RegionesFranciae hexagonalis1986–2015 | Alsatia • Aquitania • Arvernia • Britannia Minor • Burgundia • Campania et Arduenna • Centrum • Insula Franciae • Lemovicensis • Liber Comitatus • Lotharingia • Meridianum et Pyrenaei • Normannia Inferior • Normannia Superior • Linguadocia et Ruscino • Pagi Ligeris • Picardia • Pictaviensis et Carantoni • Provincia Alpes Litus Lazuli • Rhodanus et Alpes • Septentrio et Fretum |
| RegionesFranciae hexagonalisab anno 2016 | Alta Franciae • Nova Aquitania • Arvernia Rhodanus Alpes • Britannia Minor • Burgundia et Liber Comitatus • Centrum et Vallis Ligeris • Insula Franciae • Magnus Oriens • Normannia • Occitania • Pagi Ligeris • Provincia Alpes Litus Lazuli |
| Regiones transmarinae | Corsica • Guadalupia • Guiana • Martinica • Mayotte • Reunio |

*Opus geopoliticum • Tabula administrativa Franciae**Capsae cognatae:* Praefecturae Franciae • Provinciae Franciae antiquiores |
|  |